EkBass/fiwiki-20250220-pages-articles huggingface dataset:
César Cielo

César Augusto Cielo Filho (s. 10. tammikuuta 1987) on brasilialainen uimari ja olympiavoittaja. Hän syntyi Santa Bárbara d'Oestessa, São Paulon osavaltiossa, ja pääsi Yhdysvalloissa Auburnin yliopistoon Alabamaan. Cielo voitti kolme kultamitalia vuoden 2007 Pan-Amerikan kisoissa. Nämä mitalit tulivat 50 metrin vapaauinnista, 100 metrin vapaauinnista ja 4 x 100 metrin vapaauintiviestistä. Cielo on voittanut myös useita NCAA-mestaruuksia sekä hopeamitalin lyhyen radan uinnin maailmanmestaruuskilpailuissa 2004 Indianapolisissa. Pekingissä 2008 Cielo nousi palkintokorokkeelle kahdesti. Hän sijoittui jaetulle pronssisijalle yhdessä Yhdysvaltain Jason Lezakin kanssa 100 metrin vapaauinnissa. Lyhyemmällä matkalla 50 metrin vapaauinnissa Cielosta tuli Brasilian historian ensimmäinen uinnin olympiakultamitalisti. Rooman MM- kilpailuissa 2009 hän voitti kultaa 50 metrin vapaauinnissa ajalla 21,08 ja 100 metrin vapaauinnissa maailmanennätysajalla 46,91. Cielo voitti Dubain lyhyen radan MM-kilpailuissa 2010 kultaa 50 metrin vapaauinnissa ajalla 20,51 ja 100 metrin vapaauinnissa ajalla 45,74. Lisäksi hän kuului Brasilian pronssijoukkueeseen 4 × 100 metrin vapaa- ja sekauintiviesteissä. Cielo jäi dopingtestissä kiinni yleensä peiteaineena käytettävän furosemidin käytöstä Brasiliassa toukokuussa 2011. Hän kertoi saaneensa ainetta pilaantuneesta ravintolisästä, ja Brasilian liitto antoi hänelle vain varoituksen. Kansainvälinen uimaliitto FINA haastoi päätöksen, mutta urheilun kansainvälinen vetoomustuomioistuin CAS antoi Cielolle kilpailuluvan juuri ennen saman vuoden heinäkuun Shanghain MM-kilpailuja. Hän voitti kisoissa kultaa 50 metrin vapaauinnissa ajalla 21,52 ja saman matkan perhosuinnissa ajalla 23,10. Cielo voitti Pan-Amerikan kisoissa 2011 kultaa 50 ja 100 metrin vapaauinnissa sekä 4 × 100 metrin vapaa- ja sekauintiviesteissä. Lontoon olympialaisissa 2012 hän sai pronssia 50 metrin vapaauinnissa ajalla 21,59. Barcelonan MM-kilpailuissa 2013 Cielo voitti kultaa 50 metrin vapaauinnissa ajalla 21,32 ja 50 metrin perhosuinnissa ajalla 23,01. Dohan lyhyen radan MM- kilpailuissa 2014 hän voitti maailmanmestaruuden 100 metrin vapaauinnissa ajalla 45,75 sekä 4 × 50 ja 4 × 100 metrin sekauintiviesteissä. Lisäksi hän sai pronssia 50 metrin vapaauinnissa ja 4 × 50 metrin sekajoukkueiden vapaauintiviestissä. Budapestin MM-kilpailuissa 2017 hän saavutti hopeaa 4 × 100 metrin vapaauintiviestissä. Hangzhoun lyhyen radan MM-kilpailuissa 2018 hän sai pronssia 4 × 100 metrin vapaauinti- ja 4 × 50 metrin sekauintiviesteissä. == Lähteet == Luokka:Brasilialaiset uimarit Luokka:Brasilialaiset olympiavoittajat Luokka:Vuonna 1987 syntyneet Luokka:Elävät henkilöt
Robot Rock

Robot Rock on Daft Punkin vuonna 2005 julkaistulla albumilla Human After All julkaistu kappale. Se on tyyliltään housea ja siinä on samplattu funkyhtye Breakwaterin kappaletta "Release the Beast". Kappale kestää noin 5 minuuttia ja siitä on tehty singlen lisäksi musiikkivideo. Luokka:Daft Punkin kappaleet Luokka:Vuoden 2005 kappaleet
Smack My Bitch Up

Smack My Bitch Up on brittiläisyhtye The Prodigyn kappale. Se julkaistiin heidän The Fat of the Land -studioalbumin kolmantena ja viimeisenä singlenä marraskuussa 1997. Mixmagin lukijat valitsivat kappaleen kaikkien aikojen kolmanneksi parhaimmaksi dance-levytykseksi. Vaikka kappale ei ollut yhtä suuri kaupallinen menestys kuin heidän aiemmat singlet, se sai aikaan kultti- ilmiön. Kappale aiheutti paljon kiistelyä sen nimen sekä videon takia, videon sisältäessä kohtauksia juovuttelusta sekä huumeidentäytteisestä liikaseksuaalisuudesta ja väkivallasta. Ennen singlen julkaisemista Liam Howlettille ehdotettiin kolmea erilaista remixversiota kappaleeseen liitettäväksi. Niistä yksi oli Jonny L:ltä, yksi DJ Hypelta ja yksi Slackeriltä. Howlett päätyi valitsemaan DJ Hypen remixin singlessä julkaistavaksi versioksi. Jonny L:n remixversio julkaistiin ilmaisella CD:llä, joka tuli Muzik-aikakauslehden tammikuun numeron yhteydessä vuonna 1998. Slackerin remixversiota ei koskaan julkaistu virallisesti, vaikka sitä jaettiin white labelinä harvinaisissa ja rajoitetuissa erissä. ==Lähteet== Luokka:Vuoden 1997 kappaleet Luokka:The Prodigyn kappaleet
Breathe (The Prodigyn kappale)

Breathe on The Prodigyn 1. heinäkuuta 1997 julkaistulta albumilta The Fat of the Land julkaistu kappale. Kappale kestää yli 5 minuuttia, se on levyn toinen kappale ja siitä on tehty musiikkivideo ja single jotka molemmat julkaistiin liki vuotta ennen albumia eli marraskuussa 1996. == Kappaleet == ;CDS # # # # ;LP # # # # == Aiheesta muualla == * Discogs Luokka:Vuoden 1996 kappaleet Luokka:The Prodigyn kappaleet
Firestarter

Firestarter on The Prodigyn tekemä musiikkikappale, joka ilmestyi The Fat of the Land -albumilla vuonna 1997 ja singlenä vuonna 1996. Kappaleesta on tehty myös musiikkivideo ja single. Kappaleen musiikkivideo on kuvattu Isossa- Britanniassa, Lontoossa, Aldwychin hylätyn metroaseman tunnelissa. Luokka:Vuoden 1996 kappaleet Luokka:The Prodigyn kappaleet
Steyr-Solothurn S1-100

Steyr-Solothurn S1-100 (tunnettu myös nimillä Steyr MP.30, MP.34, m/935 ja MP-34(ö)) on itävaltalainen konepistooli. Se on toimintamekanismiltaan massasulkuinen ja avoimelta lukolta kerta- ja sarjatulta ampuva. S1-100 perustuu Louis Stangen saksalaiselle Rheinmetall -asetehtaalle suunnittelemaan prototyypiksi jääneeseen MP.19 -konepistooliin ja sen vuonna 1924 paranneltuun versioonhttp://wilk.wpk.p.lodz.pl/~whatfor/waffen_1.htm . Rakenteeltaan kalliita koneistuksia vaatinutta asetta valmistettiin vuosien 1929–1940 välisenä aikana. == Historia == Koska Versailles'n rauha rajoitti saksalaista asesuunnittelua ja valmistusta, Rheinmetall osti vuonna 1929 pienen sveitsiläisen Waffenfabrik Solothurn -asetehtaan ase-prototyyppiensä viimeistelemiseksi. Solothurnilta kuitenkin puuttui kapasiteetti aseitten teolliseen tuotantoon, joten Rheinmetall perusti yhdessä itävaltalaisen Waffenfabrik Steyrin kanssa Zürichissä Steyr-Solothurn Waffen AG -yhtiön Rheinmetallin ja Solothurnin suunnittelemien, ja Steyrin valmistamien aseitten myyntiyhtiöksi. Ensimmäisenä aseen otti käyttöönsä Itävallan poliisi vuonna 1930 9×23 Steyr -kaliiperisena nimikkeellä Steyr MP.30. Itävallan armeija puolestaan otti sen palveluskäyttöönsä nimikkeellä MP.34, mutta valitsi kaliiperiksi tehokkaamman 9×25 Mauser -kaliiperin. Latinalaisen Amerikan maista asetta ostivat Chile, Bolivia, Uruguay ja El Salvador; näitä markkinoita varten Steyr tuotti siitä myös .45 ACP kaliiperista versiota, jonka tunnusmerkki on etutukin alle asennettu lisäpistoolikahva. Pieniä määriä myytiin Kiinaan 7,63×25 Mauser -kaliiperisena. Portugali osti sitä vuonna 1938 poliisikäyttöön 7,65 mm Parabellum -kaliiperisena nimikkeellä Steyr m/935 ja vuonna 1942 lisää 9×19mm Parabellum/Luger kaliiperisena. Saksa liitettyä Itävallan itseensä vuonna 1938 suuri osa MP.30 ja MP.34 -konepistooleista muutettiin 9x19mm Parabellum/Luger kaliiperisiksi ja jaettiin saksalaisjoukoille nimikkeellä MP-34(ö), jonka pääasiallisia käyttäjiä olivat saksalaiset poliisiyksiköt ja Waffen-SS. Asetta valmistettiin noin vuoteen 1941, jolloin myös Steyr siirtyi valmistamaan MP-40 -konepistoolia, joka syrjäytti valmistuksesta kaikki muut Saksan käytössä olleet konepistoolimallit. == Lähteet == == Aiheesta muualla == * Modern Firearms - Steyr-Solothurn S1-100 * Steyr Solothurn * MP-34(ö) * Steyr-Solothurn S-1-100 * Steyr Solothurn -kuvasivu Luokka:Konepistoolit
Kara DioGuardi

Kara Elizabeth DioGuardi (s. 9. joulukuuta 1970 Ossining, New York) on yhdysvaltalainen laulaja-lauluntekijä. Hän on tehnyt musiikkia useille maailmanlaajuisesti tunnetuille esiintyjille, joiden joukossa ovat Christina Aguilera, Paris Hilton, Avril Lavigne, Britney Spears, Ashlee Simpson, Laura Pausini, Jessica Simpson ja Lindsay Lohan. Duken yliopistosta valmistunut DioGuardi on toisinaan laulanut myös taustalauluja. Hänen sukujuurensa ovat Albaniassa ja Italiassa, ja hänen isänsä Joseph J. DioGuardi on tunnettu poliitikko. DioGuardi toimi myös tuomarina American Idol -televisiosarjassa 8. sekä 9. tuotantokaudella. == Lähteet == Luokka:Yhdysvaltalaiset laulajat Luokka:Yhdysvaltalaiset lauluntekijät Luokka:American Idol Luokka:Vuonna 1970 syntyneet Luokka:Elävät henkilöt
Gotta Build a Railroad, Gotta Build a Train

Gotta Build a Railroad, Gotta Build a Train on Kari Peitsamon ja Risto-yhtyeen EP, joka julkaistiin 11. heinäkuuta 2007. EP sisältää neljä Kari Peitsamon tekemää uutta laulua, joista ainoastaan nimikappale on mukana elokuussa 2007 julkaistulla The Second Coming of Mr. Jesus H. Christ -albumilla. Muut kolme ovat demo-äänityksiä, joista levytettiin albumia varten uudet versiot, lukuun ottamatta "Let's Puliukkoa", joka ei löydy albumilta. Alun perin Peitsamo ja levyn julkaisija ehdottivat singleksi "Back in the DDR" -kappaletta, mutta tuottaja Risto Ylihärsilä halusi yllätyksellisempää materiaalia edustavan "Gotta Build a Railroad, Gotta Build a Train" -kappaleen levylle. Single nousi ilmestyttyään myös Suomen viralliselle singlelistalle ja oli parhaimmillaan sijoilla 18.-20. == Kappaleet == # Gotta Build A Railroad, Gotta Build A Train (albumiversio) # Let´s Puliukko (demo) # Kiss My Cadillac (demo) # I´m Gonna Hoodoo You So Bad You Don´t Even Know Your Name (demo) == Lähteet == * Kari Peitsamo & Risto Rocket Recordsin artistisivulla * Rocket Recordsin julkaisut Luokka:Vuoden 2007 EP:t Luokka:Kari Peitsamon EP:t Luokka:Rocket Recordsin albumit
Dave Stewart

David Allan "Dave" Stewart (s. 9. syyskuuta 1952) on brittiläinen laulaja- lauluntekijä, kitaristi ja levytuottaja. Hänet tunnetaan parhaiten Eurythmics- yhtyeen jäsenenä, mutta hänellä on ollut myös lukuisia täysin sen ulkopuolisia projekteja. Stewart oli aiemmin naimisissa Bananaraman jäsenenä tunnetuksi tulleen Siobhan Faheyn kanssa. Nykyisin Stewart toimii Nokia Artists' Advisory Councilissa, jonka perustajäseniä hän on.The faces of innovation gather at annual Nokia Games Summit Dave Stewart on the Nokia Artists Advisory Council Stewartilla on myös Deepstew-konsultointiyritys yhdessä Deepak Chopran kanssa, hän toimii Law Firm -mainostoimiston luovana johtajana ja muotisuunnittelija Christian Audigierin brändinhallintayrityksen viihdepäällikkönä.Dave Stewart - Most Creative People 2009 == Lähteet == Stewart, David A. Stewart, David A. Stewart, David A. Stewart, David A.
Thalía

Ariadna Thalía Sodi Miranda (s. 26. elokuuta 1971) on meksikolainen latinopopin laulaja ja näyttelijä. Hänen ensimmäinen albuminsa Thalía ilmestyi vuonna 1990. Thalía esiintyi ennen levytysuraansa telenovelassa Quinceañera (1988). Thalía on jatkanut uraansa sekä musiikki- että televisioalalla. Hän on esiintynyt huomattavissa rooleissa useissa telenoveloissa, julkaissut useita menestysalbumeita ja noussut singleillään toistuvasti listojen ykkössijoille. Thalía on voittanut useita palkintoja niin näyttelijänä kuin muusikkonakin; jälkimmäisiin lukeutuu Latin Grammy -palkinto (2001). Luokka:Meksikolaiset poplaulajat Luokka:Meksikolaiset näyttelijät Luokka:Vuonna 1971 syntyneet Luokka:Elävät henkilöt
ChessGames.com

Chessgames.com on internetin shakkiyhteisö, jolla on yli 340 000 jäsentä. Sivusto ylläpitää laajaa shakkipelien tietokantaa, jossa jokaisella pelillä on oma keskustelusivunsa kommentteja ja analyysejä varten. Tietokanta rajoittuu pääasiassa peleihin, joissa vähintään yksi pelaaja on mestarivahvuus, ja se alkaa varhaisimmista tunnetuista tallennetuista peleistä ja sitä päivitetään nykyisten huipputurnausten peleillä. Perusjäsenyys on ilmainen, ja sivusto on avoin kaikentasoisille pelaajille, ja Premium-jäsenille on tarjolla lisäominaisuuksia. Vaikka Chessgames.comin ensisijainen tarkoitus on tarjota kanava shakkikeskusteluille ja -analyyseille, siellä järjestetään ajoittain neuvottelupelejä, joissa jäsenjoukkueet pelaavat joko toisia jäsenjoukkueita tai erittäin vahvoja mestareita vastaan, mukaan lukien entinen Yhdysvaltain mestari ja kaksi entistä kirjeenvaihdon maailmanmestaria. == Historia == Chessgames.com perustettiin vuonna 2001 Daniel Freemanin ja Alberto Artidiellon toimesta yhdessä 20/20 Technologies -yrityksen kanssa. He kehittivät ohjelmiston, joka yhdistää shakkitietokannan ja keskustelufoorumin niin, että kaikilla peleillä ja pelaajilla on oma keskustelupalsta. Konsepti oli heti suosittu, koska käyttäjät voivat kommentoida monia pelejä ja sivuja koko sivustolla. Shakin MM-kisojen 2004 ottelu Brissagossa lähetettiin suorana lähetyksenä sivustolla. Tämä johti jäsenmäärän ja kiinnostuksen huomattavaan kasvuun, joka on sittemmin kasvanut tasaisesti muiden suorien tapahtumien ja monien sivuston parannusten ansiosta. Perustaja Alberto Artidiello kuoli 1. maaliskuuta 2015 56-vuotiaana. Toinen perustaja ja pitkäaikainen webmaster Daniel Freeman kuoli 24. heinäkuuta 2018 50-vuotiaana. Sivustoa hallinnoi tällä hetkellä väliaikaisesti käyttäjä nimimerkillä "Sargon", Freemanin pitkäaikainen ystävä ja liikekumppani, joka oli avustanut häntä sivuston hallinnoinnissa eri aikoina. == Kritiikki == Vuonna 2013 ChessCafe.comin kolumnisti ja shakkihistorioitsija Olimpiu G. Urcan julkaisi artikkelin, jossa hän kritisoi Chessgames.comin ja yleensä shakkisivustojen "valheellista oppineisuutta" ja eettisten standardien puutetta. Hän kritisoi myös sen läheistä yhteyttä Raymond Keeneen. Tim Harding kirjoitti: "En ikinä uneksisi käyttäväni chessgames.comia minkäänlaisen historiallisen tiedon lähteenä." Myös Edward Winter on kritisoinut Chessgames.comia tarkkuuden, tarkkuuden ja lähteiden puutteen vuoksi. ==Lähteet== ==Aiheesta muualla== *ChessGames.com Luokka:Shakkisivustot
Jakkrit Panichpatikum

Jakkrit Panichpatikum (, 31. tammikuuta 1973 Bangkok – 19. lokakuuta 2013 Bangkok) oli thaimaalainen pistooliampuja. Panichpatikum saavutti MM- kilpailuissa Zagrebissa 2006 hopeaa 10 m ilmapistoolissa tuloksella 683,0 (582+101,0) ja pronssia 25 metrin vakiopistooliammunnassa tuloksella 575. Vakiopistoolissa Panichpatikum pääsi uusimaan hopeasta pohjoiskorealaisen Kim Jong-sun kanssa. Uusinnassa Panichapatikum ampui 45 pistettä, mutta Kim ampui pistettä paremmin ja voitti MM-hopeaa. Ilmapistoolissa Panichapatikumin finaali oli kilpailun paras, 101,0 pistettä. Pekingin olympialaisten ammunnassa 2008 Panichpatikum oli seitsemäs 10 m ilmapistoolissa ja jäi tuloksella 679,0 (581+98,0) 3,0 pisteen päähän pronsista. 50 m pistoolissa hän oli 29:s ja jäi tuloksella 549 kymmenen pisteen päähän finaalista. Panichpatikum kilpaili olympiatasolla myös Atlantassa 1996, Ateenassa 2004 ja Lontoossa 2012.Olympics at Sports-Reference.com Panichpatikum ammuttiin autoonsa 19. lokakuuta 2013. Hän oli vapaana takuita vastaan jouduttuaan heinäkuussa pidätetyksi perheväkivallasta epäiltynä. ==Lähteet== * Profiili ISSF Newssissä * ISSF:n tietokanta * Jakkrit Panichpatikum Bio, Stats and Results Olympics at Sports-Reference.com ===Viitteet=== Luokka:Thaimaalaiset ampujat Luokka:Thaimaalaiset henkirikosten uhrit Luokka:Vuonna 1973 syntyneet Luokka:Vuonna 2013 kuolleet
Sandels (olut)

Sandels on suomalaisen Olvi-panimon olutmerkki. Nimi viittaa ruotsalaiseen sotamarsalkkaan ja kreiviin Johan August Sandelsiin (1764–1831), jonka kasvot on kuvattu oluen etiketissä. Etiketti mukaili maineikkaiden Kesti- ja Kievari- oluiden etikettejä. Sandelsin kasvot loi mainoshoitaja Keijo Pesonen, joka sijoitti Sandelsin rintakuvan taakse aiheenmukaisesti Iisalmen Kustaa Adolfin kirkon, eli vanhan maaseurakunnan kirkon. Sillaksi valittiin silloisen mainososaston harjoittelija-mainospiirtäjän ehdotuksesta "huokausten" siltana tunnettu, vanhan Kajaaniin johtavan viitostien alittava Ylivieskan radan kivinen silta. Sandels-oluen rinnalla markkinoille tuli Döbeln-olut. Molemmat olivat keskioluita, joiden rinnalle tuli ravintoloihin ja Alkoon toimitettava nelosolut Olvi IV. Sandels, sittemmin viimeiseksi Ruotsin sotamarsalkaksi kohonnut tukholmalaisen vuorineuvoksen poika, nousi kuuluisuuteen torjuttuaan venäläisten hyökkäyksen Koljonvirran taistelussa, lähellä Iisalmea, jossa hänen nimeään kantavaa olutta nykyään valmistetaan. Sandels-olutta on valmistettu vuodesta 1969 lähtien. Olutta on saatavilla vaaleana lagerina sekä III-, että IV- (A) vahvuuksilla, joiden alkoholipitoisuudet ovat 4,7 prosenttia tai 5,3 prosenttia. Lisäksi on Sandels Vahva, jonka alkoholipitoisuus on 7,5 prosenttia. Aiemmin markkinoilla oli myös tumma lager (4,0 %) ja vehnäolut (4,7 %). Special Edition -oluet ovat täysmallasoluita ja ne valmistetaan Tartossa Virossa. Sandels-pulloissa ja -tölkeissä on lyhyitä tarinoita Johan August Sandelsin lausahduksista ja edesottamuksista sotatantereella. Sandels nousi vuonna 2015 Suomen arvostetuimmaksi olutbrändiksi Markkinointi & Mainonta -lehden ja Taloustutkimuksen vuosittaisessa Brändien arvostus -kyselyssä. Toiseksi jäi saman yrityksen Olvi-brändi ja kolmanneksi tuli Laitilan Kukko. == Tuotteet == * Sandels vaalea lager (4,7 %) * Sandels vaalea lager (5,3 %) * Sandels Vahva (7,5 %) * Sandels Special Edition (4,7 %) * Sandels Special Edition (5,3 %) * Sandels Pils (4,8 %) === Poistuneet tuotteet === * Sandels Tumma (4,0 %) * Sandels Vehnä (4,7 %) == Lähteet == == Aiheesta muualla == * Olvi – Sandelsin tuotesivu Luokka:Suomalaiset olutmerkit Luokka:Olvi
Singaporen jalkapallomaajoukkue

Singaporen jalkapallomaajoukkue edustaa Singaporea kansainvälisissä miesten jalkapallokilpailuissa ja sitä hallinnoi Singaporen jalkapalloliitto. Parhaimmat saavutukset Singaporelta on Kaakkois-Aasian mestaruuskisoista, jonka joukkue on voittanut kolmesti (1998, 2005 ja 2007). Pääkilpailija kansainvälisellä tasolla on sen rajanaapuri Malesia, ja viimeotteluissa näiden kahden maan välillä on syntynyt paljon draamaa. Kaikki Singaporen maajoukkueen pelaajat pelaavat tällä hetkellä maan pääsarjassa, S.Leaguessa. Viime vuosina maajoukkueessa on pelannut monia ulkomaisen syntyperän omaavia pelaajia. ==Arvokisat== ===Maailmanmestaruuskilpailut=== *1930–1974 – Ei osallistunut *1978–2018 – Ei selviytynyt karsinnoista ===Aasian mestaruuskilpailut=== * 1956 – Ei osallistunut * 1960 – Ei selviytynyt karsinnoista * 1964 – Ei osallistunut * 1968 – Ei selviytynyt karsinnoista * 1972 – Ei osallistunut * 1976–1980 – Ei selviytynyt karsinnoista * 1984 – 1. kierros * 1988 – Ei osallistunut * 1992–2019 – Ei selviytynyt karsinnoista ==Lähteet== ==Aiheesta muualla== * Singaporen jalkapalloliitto Luokka:Jalkapallomaajoukkueet Luokka:Singaporen jalkapallo
Marco Spangenberg

Marco Spangenberg (S. 28. elokuuta 1980 Nastätten) on saksalainen pistooliampuja ja maailmanmestari. Spangenberg voitti sekä henkilökohtaisen että joukkuemaailmanmestaruuden 25 m olympiapistoolissa vuonna 2002 Lahdessa maailmanmestaruuskilpailuissa. Hän voitti myös nuorten joukkuemestaruuden Barcelonan maailmanmestaruuskilpailuissa vuonna 1998. Spangenberg osallistui Ateeban kesäolympialaisiin 2004 olleen 25 m olympiapistoolissa kymmenes. ==Lähteet== Luokka:Saksalaiset ampujat Luokka:Vuonna 1980 syntyneet Luokka:Elävät henkilöt
Polkkatukka

Polkkatukka on alkujaan 1920-luvulla syntynyt kampausmuoti, joka heijasteli yleistä naisen vapautumista pukeutumisessa ja ulkonäössä. Se oli lyhyt, joskus takaa šinglattu, lähes päänmyötäinen kampaus. Uuteen suosioon kampauksen nosti Vidal Sassoon 1960-luvulla, ja sen jälkeenkin sen suosio on aika ajoin kasvanut. Kampaustyyliä ovat suosineet monet julkisuuden henkilöt, kuten Mary Quant, Jean Muir, Louise Brooks, Amanda Barrie, Cilla Black, Billie Davis, Juliette Gréco, Mireille Mathieu ja Rihanna. ==Aiheesta muualla== *Bob World Film Database. Luokka:Hiustyylit
Cliff Potts

thumb|Potts televisiosarjassa Big Hawaii. Cliff Potts (oik. Clifton Vandyke Potter, s. 5. tammikuuta 1942 Glendale, Kalifornia) on yhdysvaltalainen näyttelijä. Pottsin aktiiviura kesti 1960-luvun lopulta 1990-luvun loppuun. Potts on vieraillut muun muassa sarjoissa Alfred Hitchcock esittää, Baywatch, Dallas, Ihmemies MacGyver, Matlock, Murhasta tuli totta sekä Star Trek: The Next Generation.History for sale ==Valittu filmografia== * Man Called Gannon (1969) * Sometimes a Great Notion (1970) * Silent Running (1972), * The Groundstar Conspiracy (1972) * Cry for Me Billy (1972) * A Case of Rape (1974) * The Last Ride of the Dalton Gang (1979) ==Lähteet== == Aiheesta muualla == * Luokka:Yhdysvaltalaiset näyttelijät Luokka:Vuonna 1942 syntyneet Luokka:Elävät henkilöt
Norfolkinsaarenisorilli

Norfolkinsaarenisorilli (Zosterops albogularis) on sukupuuttoon kuollut varpuslintu. == Ulkonäkö ja koko == Norfolkinsaarenisorilli kasvaa 14 cm pitkäksi, joten se on yksi suurikokoisimmista rillilajeista. Sillä on vaaleanvihreä pää ja rinta, lähes valkoinen kurkku ja ruosteenruskeat kupeet. Selkä on oliivinvihreä. Silmän ympärillä on selkeä valkoinen rengas. == Esiintyminen ja elinympäristö == Norfolkinsaarenisorilli on endeeminen laji Norfolkinsaarella Australian, Uuden-Seelannin ja Uuden-Kaledonian välissä. Lajia on nähty enää satunnaisesti vuosina 1978–2000. Tärkein syy häviämiseen on saarelle levinnyt mustarotta. == Lähteet == Luokka:Rillit
Bruce Dern

Bruce MacLeish Dern (s. 4. kesäkuuta 1936 Chicago, Illinois, Yhdysvallat) on yhdysvaltalainen kahdesti Oscar-ehdokkuuden saanut näyttelijä. Hänet tunnetaan muun muassa rooleistaan elokuvissa Vain unelmilla on siivet, Hiljainen pako, Katkera paluu, Mestaruuskausi, Julma maailma ja Monster – Aileen Wuornos. Elokuvasta Katkera paluu Dern sai ensimmäisen Oscar-ehdokkuutensa parhaasta miessivuosasta 1978. Vuonna 2013 hän sai parhaan miespääosan Oscar- palkintoehdokkuuden elokuvasta NebraskaHaku 'Bruce Dern', Oscars Database. Viitattu 4.2.2023.. Dern syntyi Chicagossa, Illinoisissa, Yhdysvalloissa tunnettuun sukuun; hänen isoisänsä oli poliitikko George Dern ja setänsä runoilija Archibald MacLeish. Hänen kummisetänsä oli Adlai Stevenson ja kummitätinsä Eleanor Roosevelt. 1960-luvulla näyttelijä Diane Laddin kanssa naimisissa ollut Dern on näyttelijä Laura Dernin isä. He kaikki saivat marraskuussa 2010 tähdet Hollywood Walk of Famelle. Kyseessä oli ensimmäinen kerta, kun kolmelle saman perheen jäsenelle on myönnetty Hollywood Walk of Fame -tähdet samanaikaisesti. Dern palkittiin Berliinin elokuvajuhlien Hopeisella karhulla roolistaan elokuvassa Mestaruuskausi vuonna 1983Haku 'Bruce Dern', Berlinale. Viitattu 4.2.2023.. thumb|right|Bruce Dern Super- Conissa vuonna 2009 == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Hollywood Walk of Fame Luokka:Vuonna 1936 syntyneet Luokka:Elävät henkilöt
George Dern

George Henry Dern (8. syyskuuta 1872 – 26. elokuuta 1936) oli yhdysvaltalainen demokraattisen puolueen poliitikko. Hän toimi Utahin kuvernöörinä vuosina 1925–1933 ja liittovaltion sotaministerinä 1933–1936 kuolemaansa asti. Dern on näyttelijä Bruce Dernin isoisä ja siten näyttelijä Laura Dernin isoisän isä. == Lähteet == Luokka:Utahin kuvernöörit Luokka:Vuonna 1872 syntyneet Luokka:Vuonna 1936 kuolleet Luokka:Yhdysvaltain sotaministerit Luokka:Franklin D. Rooseveltin hallituksen jäsenet Luokka:Yhdysvaltalaiset demokraattipoliitikot
Diane Ladd

Diane Ladd (s. 29. marraskuuta 1935) on yhdysvaltalainen näyttelijä. Hän on esiintynyt muiden muassa elokuvissa Alice ei asu enää täällä (1974), Chinatown (1974), Grace Kelly – ruhtinattaren tarina (1983), Rambling Rose (1991) ja Joy (2015). Ladd on voittanut Golden Globen 1981 ja ollut ehdolla kolmen muun saajaksi. Hän voitti myös Baftan 1976 ja on ollut kolmesti ehdolla sekä Oscar- että Emmy-palkintojen saajaksi. Ladd oli 1960-luvulla naimisissa Bruce Dernin kanssa. Ensimmäinen, vuonna 1961 syntynyt tytär hukkui tapaturmaisesti puolitoistavuotiaana. Vuonna 1967 syntynyt tytär Laura Dern on näyttelijä. == Lähteet == == Aiheesta muualla == * Luokka:Yhdysvaltalaiset näyttelijät Luokka:Golden Globe -palkinnon saajat Luokka:BAFTA-palkinnon saajat Luokka:Vuonna 1935 syntyneet Luokka:Elävät henkilöt
Niki Marty

Niki Marty (s. 13. lokakuuta 1973 Zürich Sveitsi) on sveitsiläinen pistooliampuja. Niki Marty saavutti MM-kilpailuista Lahdesta 2002 pronssia 25 m olympiapistoolissa tuloksella 688.3 (588+100.3). Hän jäi voittajasta Marco Spangenbergistä 2.6 pistettä. ==Lähteet== *Profiili ISSF Newssissä *ISSF:n tietokanta Luokka:Sveitsiläiset ampujat Luokka:Vuonna 1973 syntyneet Luokka:Elävät henkilöt
Jean-Charles Pichegru

Jean-Charles Pichegru (16. helmikuuta 1761 Arbois, Juran departementti, Ranska – 5. huhtikuuta 1804 Pariisi) oli ranskalainen kenraali suuren vallankumouksen ajalla. Hän johti Itävallalle kuuluneiden Alankomaiden ja Hollannin valtausta, liittoutui myöhemmin salaa vastavallankumouksen kannattajien kanssa ja suunnitteli hyökkäyksen Napoleon Bonapartea vastaan. Hänen nimensä on kaiverrettu Pariisin Riemukaareen. Pichegru osallistui sotilasuransa alkuvaiheissa Yhdysvaltain vapaussotaan ja nousi nopeasti uralla Ranskan vallankumouksen aikana tasavallan kannattajien puolella. Hän osoitti heti ensimmäisistä taisteluista alkaen päättäväisyyttä ja taktista neuvokkuutta. Palveltuaan 1792 esikuntatehtävissä Pichegru kohosi muun muassa Louis Antoine de Saint-Justin ja Robespierren tukemana Reinin ja Moselin armeijakuntien ylipäälliköksi vuoden 1793 lopussa. Tässä tehtävässä hänen erityisenä ansionaan pidetään joukkojen esimerkillistä kuria. Pichegru sai kunnianimen ”Isänmaan pelastaja” (Sauveur de la Patrie) tukahdutettuaan joukkoineen vallankumouksen vuonna III germinal-kuun 12. päivän kansannousun (1. huhtikuuta 1795). Sen jälkeen hän sai komentoonsa Reinin, Pohjoisen sekä Sambren ja Meusen armeijat. Hänen sotilasuransa viimeiseksi urotyöksi jäi uhkarohkea Reinin ylitys sekä Mannheimin valloitus syyskuussa 1795. Ylipäällikön asemassaan Pichegru piti yllä suhteita kuninkaanvallan kannattajiin. Hän otti vastaan heidän edustajansa hänelle Condén prinssin nimissä tarjoaman salaisen tehtävän saattaa armeijansa yhteen maanpakolaisten kokoamien joukkojen kanssa. Tarkoituksena oli julistaa Ludvig XVIII kuninkaaksi ja marssia pääkaupunkiin. Suunnitelma epäonnistui, ja Pichegru joutui eroamaan 1796. Hän tuli kuitenkin valituksi Viidensadan neuvostoon 1797 kuningasmielisten johtajana. Pichegru suunnitteli vielä samana vuonna syyskuun eli fructidor-kuun vallankaappauksen, mutta hänet pidätettiin ja karkotettiin 14 muun päätekijän kanssa Ranskan Guayanaan. Muut osalliset, kuten esimerkiksi Carnot ja Vaublanc, pakotettiin poistumaan maasta. Pichegru pääsi karkotuspaikasta Surinameen, sieltä toukokuussa 1798 Lontooseen ja edelleen Saksaan. Elokuussa 1803 Pichegru saapui Pariisiin bretagnelaisen vastarintamiehen ja jakobiinin Georges Cadoudalin kanssa johtaakseen kuningasmielisiä Napoleon Bonapartea vastaan. Hänet kuitenkin kavallettiin ja pidätettiin 28. helmikuuta 1804. Huhtikuun alussa hänet löydettiin kuolleena sellistään Templen vankilassa, nähtävästi hirttäytyneenä. Väitettiin, että hänet olisi surmattu Bonaparten käskystä, mutta tarinaa ei ole voitu todentaa. ==Osittainen lähde== * "Jean-Charles Pichegru" teoksessa Charles Mullié, Biographie des célébrités militaires des armées de terre et de mer de 1789 à 1850, Poignavant et Compagnie 1852. Teos on saatavana sähköisessä muodossa Ranskan kansalliskirjaston kokoelmassa Osa 1 ja Osa 2. Luokka:Ranskalaiset kenraalit Luokka:Ranskan suuren vallankumouksen henkilöt Luokka:Vuonna 1761 syntyneet Luokka:Vuonna 1804 kuolleet
Archibald MacLeish

Archibald MacLeish (7. toukokuuta 1892 Glencoe, Illinois, Yhdysvallat – 20. huhtikuuta 1982 Boston, Massachusetts, Yhdysvallat) oli yhdysvaltalainen runoilija ja näytelmäkirjailija. Hän sai Pulitzerin palkinnon 1933 ja 1952. MacLeish oli paitsi kirjailija, myös poliitikko, virkamies ja professori. Hän toimi Kongressin kirjaston kirjastonhoitajana vuosina 1939–1944, oli apulaisulkoministeri 1944–1945, muissa ministeriön tehtävissä vuoteen 1949 ja Harvardin yliopistossa professorina 1949–1962. Hän sai Presidential Medal of Freedomin vuonna 1977. Hänen tyylinsä on modernistinen. Hänen tunnettuja runojaan on muun muassa ”Ars Poetica” (1925). Suomessa MacLeishin näytelmistä on esitetty Jobin tarinaa Turun kaupunginteatterissa 1960–1961.Archibald MacLeish. Ilona-esitystietokanta, Teatterin tiedotuskeskus. Viitattu 16.12.2014. ==Suomennettuja runoja== Lähde: * Maapallolle jätettävä kirje, suom. Ville Repo, julkaisussa Ajan kirja 1950; nro 2 * Sinä, Andrew Marvell, suom. Ville Repo, julkaisussa Parnasso 1954; nro 2 == Lähteet == Luokka:Yhdysvaltalaiset runoilijat Luokka:Yhdysvaltalaiset näytelmäkirjailijat Luokka:Presidential Medal of Freedom Luokka:Kirjallisuuden Pulitzer-palkinnon saaneet Luokka:Vuonna 1892 syntyneet Luokka:Vuonna 1982 kuolleet
Joseph J. DioGuardi

Joseph J. DioGuardi (s. 20. syyskuuta 1940 New York City) on yhdysvaltalainen republikaanisen puolueen poliitikko. Hän syntyi albanialaisille vanhemmille New Yorkissa ja valmistui Fordhamin yliopistosta. DioGuardi istui Yhdysvaltain edustajainhuoneen jäsenenä New Yorkin osavaltion 20. vaalipiiristä vuosina 1985–1989. Useista yrityksistään huolimatta DioGuardi ei ole onnistunut pääsemään kongressiin uudelleen. DioGuardi pyrki edustajainhuoneeseen uudelleen republikaanina vuosina 1988 ja 1992 sekä "Conservative and Right to Life Tickets" -listalla 1996. Lisäksi hän on pyrkinyt Yhdysvaltain senaattiin vuonna 2010. DioGuardi on lauluntekijä Kara DioGuardin isä. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1940 syntyneet Luokka:Elävät henkilöt
Vuokatti Ski Team

Vuokatti Ski Team Kainuu ry on sotkamolainen hiihtoseura. Erityisesti se on menestynyt viestihiihdossa. Seurassa on hiihtänyt useita suomalaisia huipputason maastohiihtäjiä. ==Historia== Vuokatti Ski Team perustettiin vuonna 1995 omaksi osastokseen Sotkamon Jymyn alaisuuteen Hannu Koivusalon aloitteesta. Tuolloin siihen liittyi muista seudun hiihtoseuroista Markku Lesonen, Esa Romppainen ja Janne Immonen. Neljän miehen muodostama viestijoukkue voitti heti ensiyrittämällään SM-kultaa miesten viestissä. Seuraavana talvena ryhdyttiin harjoittamaan naistoimintaa, kun Kajaanin Hiihtäjistä tuli reilun viestijoukkueellisen verran naisia. Vuonna 1999 Vuokatti Ski Team rekisteröityi omaksi seurakseen nimellä Vuokatti Ski Team Kainuu. Vuodesta 2005 lähtien Vuokatti Ski Team Kainuun puheenjohtaja on ollut Markku Laanti. ==Viestisaavutuksia== * Miesten 4 × 10 km viestin SM-kultaa 1996, 2000, 2007, 2008, 2009, 2010, 2011, 2013, 2014, 2015, 2016 * Miesten 4 × 10 km viestin SM-hopeaa 1997, 1999, 2002, 2004, 2018 * Miesten 4 × 10 km viestin SM-pronssia 2012, 2019 * Naisten 3 × 5 km viestin SM-kultaa 2000, 2022, 2023, 2024 * Naisten 3 × 5 km viestin SM-hopeaa 2001, 2017, 2018 * Naisten 3 × 5 km viestin SM-pronssia 2016, 2019, 2021 * Miesten pariviestin SM-kultaa 2005, 2007, 2008, 2009, 2010, 2012, 2014, 2016 * Miesten pariviestin SM-hopeaa 2011, 2014, 2017 * Miesten pariviestin SM-pronssia 2013, 2016, 2018, 2023 * Naisten pariviestin SM-kultaa 2020, 2021, 2023 * Naisten pariviestin SM-hopeaa 2016, 2022, 2024 * Naisten pariviestin SM-pronssia 2023 Lähde == Hiihtäjät == === Miehet === Vuokatti Ski Team Kainuu – Hiihtäjät * Miska Poikkimäki * Eero Rantala * Tuukka Tolkkinen * Turo Sipilä * Tino Tiilikainen * Emil Liekari === Naiset === * Eveliina Piippo * Katri Lylynperä * Jasmin Kähärä * Vilma Nissinen * Aija Söyrinki * Venla Järvelä ==Lähteet== ==Aiheesta muualla== * Vuokatti Ski Teamin verkkosivut Luokka:Suomalaiset hiihtoseurat Luokka:Sotkamolaiset urheiluseurat
Salomoninsaarten jalkapallomaajoukkue

Salomonsaarten jalkapallomaajoukkue edustaa Salomonsaaria kansainvälisissä miesten jalkapallokilpailuissa. Sitä hallinnoi Salomonsaarten jalkapalloliitto. Salomonsaaret yllätti vuoden 2004 Oseanian- mestaruuskilpailuissa (jotka toimivat myös MM-kilpailuiden karsintoina) pelaamalla jatkolohkossa tasan 2–2 Australian kanssa. Tasapelin myötä joukkue nousi toiseksi ohi Uuden-Seelannin ja sai paikan mestaruusottelussa Australiaa vastaan. Vaikka Salomonsaaret hävisikin molemmat ottelunsa Australialle (5–1 ja 6–0), sijoittuminen maanosan toiseksi oli merkittävä saavutus pienelle saarivaltiolle. Salomonsaaret sai toisen mahdollisuuden Australiaa vastaan kaksiosaisessa otteluparissa syyskuussa 2005. Tällä kertaa voittaja pääsisi pelaamaan kaksiosaisen otteluparin Conmebolin viidenneksi sijoittunutta vastaan panoksena pääsy vuoden 2006 MM-kilpailuihin. Salomonsaaret hävisi kuitenkin ottelunsa luvuin 7–0 ja 2–1, joista jälkimmäinen oli kotiottelu. Salomonsaarille oli pettymys pudota vuoden 2010 MM-kilpailuiden karsinnoista etenkin kun joukkuetta oli pidetty ykköshaastajana Uutta-Seelantia vastaan kilpailussa Oseanian karsintapaikasta. Salomonsaaret aloitti karsinnat hyvin voittaen jokaisen ottelunsa karsintalohkossaan ja joukkue näytti vahvasti olevan matkalla pudotuspelivaiheeseen, mutta tappiot Uutta-Kaledoniaa ja Vanuatua vastaan pudottivat joukkueen jatkosta. Salomonsaaret on noussut esille maanosan vahvimpana beachfutismaana, ja se oli mukana vuosien 2006 ja 2007 beachfutiksen MM-kilpailuissa. ==Arvokilpailut== ===Maailmanmestaruuskilpailut=== *1930–1990 – ei osallistunut *1994–2014 – ei selviytynyt karsinnoista ===Oseanian-mestaruuskilpailut=== * 1973 – ei osallistunut * 1980 – 1. kierros * 1996 – välierä * 1998 – ei selviytynyt karsinnoista * 2000 – 3. sija * 2002 – 1. kierros * 2004 – 2. sija * 2008 – ei selviytynyt karsinnoista * 2012 – 4. sija * 2016 – 3. sija ===South Pacific Games=== * 1963 – 4. sija * 1966 – 1. kierros * 1969 – 6. sija * 1971 – ei osallistunut * 1975 – 3. sija * 1979 – 3. sija * 1983 – 1. kierros * 1987 – ei osallistunut * 1991 – 2. sija * 1995 – 2. sija * 2003 – 1. kierros * 2007 – 4. sija * 2011 – 2. sija == Lähteet == Luokka:Jalkapallomaajoukkueet Jalkapallomaajoukkue
Kiristysside

Kiristysside on hoitoväline, jota käytetään massiivisen raajaverenvuodon ehkäisemiseksi ja tyrehdyttämiseksi. Side asetetaan vuotavan raajan ympärille ja kiristetään tiukalle. Sen tarkoitus on tilapäisesti ehkäistä valtimoiden toiminta menetetylle tai runsaasti verta vuotavalle alueelle. Kiristysside tyrehdyttää verenvuodon luomalla raajaan painetta, joka puristaa verisuonet kasaan. Kiristyssidettä käytetään tilanteessa, jossa raajaverenvuotoa ei saada tyrehtymään painamalla, painesiteellä eikä hemostaattisella sidoksella. Suomen Punaisen Ristin (SPR) ensiapuohjeissa todetaan, että kiristyssiteen voi asettaa heti runsaasti vuotavaan tai amputoituneeseen raajaan. Kiristysside tulee asettaa raajan ympärille verenvuotokohdan ja raajan tyven väliin 5–10 cm päähän verenvuotokohdasta, epäselvässä tilanteessa raajan tyveen. SPR suosittelee nyrkkisäännöksi siteen asettamisesta kämmenen leveyden päähän vuotokohdasta raajan tyven suuntaan. Kiristyssidettä ei kuitenkaan aseteta nivelen kohdalle. Jos kiristyssidettä ei voi laittaa suositellun etäisyyden päähän vuotokohdasta esimerkiksi vaatetuksen, taskussa olevan esineen tai toisen vamman vuoksi tai jos vuotokohta ei ole nopeasti paikannettavissa, kiristysside asetetaan raajan tyveen. SPR korostaa ensiapuohjeissaan, että kiristyssiteen riittävä kiristäminen on tärkeää. Jos yksi kiristysside ei saa verenvuotoa hallintaan, asetetaan toinen kiristysside ensimmäisen yläpuolelle. Tehdasvalmisteisen kiristyssiteen puuttuessa tilapäisvälineenä voidaan käyttää mitä tahansa kangasta, remmiä, narua tai vastaavaa. Kiristyssiteen raajaan kohdistama paine voi aiheuttaa myös haittavaikutuksia, mikäli kiristysside pidetään paikallaan useita tunteja. Turvallisena aikana pidetään kahta tuntia. Haittavaikutuksia voivat olla esimerkiksi kudos- ja hermovauriot. Tämän vuoksi on tärkeää, että kiristyssiteen tarpeellisuus arvioidaan mahdollisimman pian asettamisen jälkeen. Siteen laittaminen riittävän kireälle on tärkeää, koska muuten se ei välttämättä tyrehdytä verenvuotoa mutta voi silti aiheuttaa haittavaikutuksia. Kiristysside ei tukahduta luunmurtuman yhteydessä vuotoa luun sisältä, joten murtumatilanteessa raajan pitää edelleen olla kohoasennossa. Esimerkiksi Yhdysvaltain armeijassa ja Suomen puolustusvoimissa kiristysside kuuluu taisteluvarustukseen. ==Lähteet== == Aiheesta muualla == Luokka:Ensihoito Luokka:Lääketieteellinen tekniikka it:Laccio emostatico
Vampire Hunter D

Vampire Hunter D on Hideyuki Kikuchin luoma kaukaiseen, vuoden 12090 jaa. post-apocalyptiseen tulevaisuuteen perustuvat kauhusarja, jonka on kuvittanut Yoshitaka Amano. Sarja on ilmestynyt vuodesta 1983. Kikuchi on yksi Japanin kuuluisimmista kauhukirjailijoista. Parinkymmenen vuoden aikana useita hänen teoksistaan on julkaistu kuunnelmana, mangana, taidekirjoina, sekä anime- elokuvina; Vampire Hunter D Demon City Shinjuku, vuonna 1985 ja Vampire Hunter D - Bloodlust, vuonna 2000. == Novellit == Digital Manga Publishing julkaisee Hideyuki Kikuchin novelleja englanniksi käännettyinä. Novellisarjalle ei ole olemassa suomalaista käännöstä. == Anime-elokuvat == ==== Vampire Hunter D (ハンターD Banpaia Hantā Dī) 1985 ==== > Vampyyrilordin purema tuomitsi Doris Langin kadotukseen: joko naisesta > tulisi pimeyden kreivin vaimo tai hän muuttuisi yhdeksi kauhistuttavista > epäkuolleista. Ihmisverta janoten hän joutuisi elämään ikuisesti > kidutettuna. Naisen aika alkoi käydä vähiin ja epätoivo nosti päätään, kun > hän näki yksinäisen ratsastajan lähestyvän kylää. Tulija oli D, > vampyyrinmetsästäjä. ==== Vampire Hunter D - Bloodlust (ハンターD ブラッドラスト Banpaia Hantā Dī: Buraddorasuto) 2000 ==== > Vampire Hunter D: Bloodlust seuraa mystisen vampyyrinmetsästäjän > seikkailuja. Lyhyesti nimellä D tunnettu mies on itsekin puoliksi vampyyri, > sillä hänen isänsä oli legendaarinen kreivi Dracula. Bloodlust sijoittuu > kaukaiseen tulevaisuuteen. Vampyyrien asema pimeyden prinsseinä on vakavasti > uhattuna. Armottomat vampyyrien metsästäjät, kuten D, ovat harventaneet > vampyyrien yhdyskuntaa kovalla kädellä. Meier Link on yksi sitkeimmistä > vampyyreistä. Hän onnistuu yllättäen kaappaamaan rikkaan miehen suloisen > tyttären tämän kotoa. Isä palkkaa D:n ja Markusin veljekset hakemaan > tyttärensä takaisin. Verisen taistelun puhjettua herää kuitenkin epäilys, > että tytär on saattanut paeta Meier Linkin luo aivan vapaaehtoisesti. ==Manga== Suomeksi vain kolmiosaiseksi mangasarjaksi jäänyttä sarjaa julkaisi Punainen Jättiläinen (sarja alkanut marraskuussa 2007). Englanniksi sarjaa julkaisee Digital Manga Publishing, DMP, tällä hetkellä osia on jo seitsemän. ==Suomalaisen mangaversion ilmestymisaikataulu== * Osa 1: marraskuu 2007 * Osa 2: marraskuu 2008 (ilmestymistä siirrettiin teknisten ongelmien vuoksi, julkaisuaika piti olla toukokuu 2008) * Osa 3: marraskuu 2009 == Lähteet == DMP'n kotisivut Punainen jättiläinen Luokka:Fantasia-anime ja -manga‎ Luokka:Kauhukirjasarjat ru:Ди, охотник на вампиров
Kastamonun maakunta

thumb|280px|Kastamonun maakunnan sijainti Kastamonun maakunta on yksi Turkin 81 maakunnasta. Se sijaitsee pohjoisessa Turkissa Mustanmeren rannalla. Sen pinta-ala on 13 108 km². Vuoden 2015 lopussa arvioitu väkiluku oli 372 633. == Piirikunnat == *Abana *Ağlı *Araç *Azdavay *Bozkurt *Çatalzeytin *Cide *Daday *Devrekani *Doğanyurt *Hanönü *İhsangazi *İnebolu *Kastamonu *Küre *Pınarbaşı *Şenpazar *Seydiler *Taşköprü *Tosya == Lähteet == == Aiheesta muualla ==
Pohjois-Kyproksen turkkilaisen tasavallan vaakuna

Pohjois-Kyproksen turkkilaisen tasavallan vaakuna on suunniteltu esikuvanaan Kyproksen tasavallan vaakuna, mutta muun muassa vuosiluku 1960 korvattiin vuosiluvulla 1983, jolloin Pohjois-Kyproksen alueen oma hallinto perustettiin. Vaakunan yläosassa on lisäksi tähti ja kuunsirppi viitaten turkkilaisuuteen. Luokka:Vaakunat Luokka:Pohjois-Kypros en:Coats of arms of Cyprus#Northern Cyprus
Jelena Tomašević

Jelena Tomašević (, s. 1. marraskuuta 1983 Kragujevac, Jugoslavia) on serbialainen poplaulaja. Hän edusti Serbiaa vuoden 2008 Euroviisuissa Belgradissa kappaleella "Oro". ==Lähteet== == Aiheesta muualla == *Jelena Tomaševićin kotisivut Luokka:Serbialaiset laulajat Luokka:Serbian euroviisuedustajat Luokka:Vuoden 2008 euroviisuedustajat Luokka:Vuonna 1983 syntyneet Luokka:Elävät henkilöt
Crazyhouse

Crazyhouse on shakkivariantti, jota pelataan kahden pelaajan välillä. Siinä käytetään samaa lautaa ja samoja nappuloita kuin normaalissa shakissa, mutta vastustajalta lyödyt nappulat saa itselleen reserviin. Reservistä voi sitten omalla vuorollaan asettaa nappulan haluamalleen tyhjälle ruudulle, kuitenkaan sotilaita ei saa laittaa ensimmäiselle tai kahdeksannelle riville. Peli päättyy, kuten normaalissakin shakissa, mattiin, pattiin, sovittuun tasapeliin tai aseman toistumiseen. Aseman toistumisessa otetaan huomioon myös reservissä olevat nappulat. Nappuloiden arvona pidetään yleisesti seuraavaa: *Sotilas - 1 *Ratsu - 2 *Lähetti - 2 *Torni - 2-3 *Daami - 4 Daamin ja tornin normaalia shakkia heikompi pistemäärä johtuu siitä, että loppupeliä ei esiinny Crazyhousessa, ja lauta on aina ruuhkainen nappuloista. Myös nappuloiden liikkuvuus on sama reservistä tiputtaessa, ja sotilaat ylentyvät helpommin. Pelejä muistiin merkittäessä nappulan pudottamista tyhjälle ruudulle merkitään yleensä @-merkillä. Esimerkiksi 4. R@g5 tarkoittaa, että valkea pelaaja pudottaa neljännellä siirrollaan reservistään ratsun ruutuun g5. ==Katso myös== *Tandemshakki ==Lähteet== *Wildchess *Chessvariants ==Aiheesta muualla== *Zhouse Challenger Ladattava Crazyhousea pelaava ohjelma *FICS Internetsivusto, jossa voi pelata Crazyhousea Luokka:Shakkivariantit
Poncelet’n lause

Geometriassa Poncelet'n lause sanoo seuraavaa: Olkoon C ja D kaksi kartioleikkausta. Jos on mahdollista löytää annetulle n>2 yksi n-kulmio, joka on C:n sisäänpiirretty ja D:n ympäripiirretty monikulmio, samanlaisia n-kulmioita voidaan löytää äärettömän monta. Poncelet'n lause voidaan todistaa elliptisten käyrien avulla. Geometrisesti elliptinen käyrä tulee esittää C:n kaksoispeitteenä, jolla on neljä haaraumapistettä. (Huomaa, että C on isomorfinen projektiivisen suoran kanssa.) Vastaava haarauma otetaan yli niiden neljän C:n pisteen kautta, jossa kartioleikkaukset leikkaavat. Neljän pisteen olemassaolo seuraa Bézout'n lauseesta. Elliptistä käyrää voidaan myös ajatella D:n kaksoispeitteenä. Tässä tapauksessa haarauma otetaan yli neljän bitangentin pisteen kautta, jotka koskettaa käyrää. Luokka:Kartioleikkaukset Luokka:Elliptiset käyrät
Kääpiöpalmu

Kääpiöpalmu (Chamaerops humilis) on palmukasveihin kuuluva pensasmainen kasvi. Se on sukunsa Chamaerops ainoa edustaja ja pohjoisimpana luontaisesti kasvava palmulaji. == Ulkonäkö == Kääpiöpalmu on pensasmaisesti kasvava laji, joka voi kuitenkin kasvaa jopa 4,5-metriseksi, mutta jotkut jäävät vain 1,5-metrisiksi. Kääpiöpalmun ulkonäkö vaihtelee huomattavasti. Toiset kasvattavat monia juuriversoja ja saattavat levitä tuuheina peräti 4,5 metrin levyisinä pensaina, kun taas jotkut yksilöt kasvavat korkeudeltaan ja leveydeltään vain hieman yli metriin. Lehtilapa on viuhkamainen. Pienet kirkkaankeltaiset kukat ovat yleensä piilossa lähellä runkoa lehtien takana. Syksyllä kääpiöpalmu kasvattaa pieniä, halkaisijaltaan noin senttimetrin kokoisia luumarjoja, jotka ovat tummankeltaisia, ruskeita tai oransseja. == Levinneisyys == Kääpiöpalmu on pohjoisin luonnonvaraisena kasvava palmulaji. Se on myös ainoa Manner- Euroopassa alkuperäisenä kasvava palmulaji (Kreetan saarella kasvaa myös taatelipalmun sukuinen laji kreetantaateli (Phoenix theophrasti)).Otavan Suuri Ensyklopedia, 13. osa (Optiikka - polttokenno), art. Palmut, s. 5040, Otava 1979, ISBN 951-1-05076-1.Germplasm Resources Information Network (GRIN). Taxon: Phoenix theophrasti Greuter Viitattu 23.12.2022. Kääpiöpalmun levinneisyysalue käsittää Välimeren alueen. Sitä kasvaa Marokon Atlasvuorilta Espanjaan, Ranskaan ja Turkkiin asti. == Elinympäristö == Kääpiöpalmuja kasvaa vähäravinteisilla vuorenrinteillä ja kuivissa hiekka- tai kivikkomaastoissa aina tuhanteen metriin asti. Kasvi viihtyy parhaiten auringossa, vaikka puolivarjokaan ei ole haitaksi. Kääpiöpalmut kestävät erittäin hyvin kuivuutta, eivätkä ne välitä vettyneestä maaperästä . Talvisin se kestää jopa kymmenen asteen pakkasia ja pientä lumentuloa. == Käyttö == Nuoria kääpiöpalmun lehtisilmuja ja tuoreita versoja käytetään vihanneksena. Lehdistä saatavasta vahvasta kuidusta voidaan valmistaa köysiä ja harjoja. Lisäksi Välimeren alueella kääpiöpalmuista on tehty pensasaitoja. == Lähteet == == Aiheesta muualla == Luokka:58.41 Puut, pensaat Luokka:Palmukasvit
Vuokko Mattila

Vuokko Mattila (oik. Mattila-Helminen, o.s. Docktare; ( 5. toukokuuta 1942 Tornio – 18. syyskuuta 2024) oli suomalainen julkkis-parturi-kampaaja. Mattila perusti Helsinkiin ensimmäisen kampaamonsa 1968. Hänen toimipaikkansa sijaitsi lähellä eduskuntataloa, mikä toi hänelle asiakkaiksi useita poliitikkoja. Mattila näytteli elokuvissa Autotytöt, Minkkiturkki ja Teerenpeliä. Mattilan ensimmäinen puoliso oli Antti Mattila, toinen Tapani Helminen (k. 2006). ==Lähteet== ==Kirjallisuutta== * . Luokka:Suomalaiset kampaajat Luokka:Vuonna 1942 syntyneet Luokka:Vuonna 2024 kuolleet
Risto Helin

Risto Leo Helin (18. heinäkuuta 1944 Helsinki – 14. joulukuuta 2018 Helsinki) oli suomalainen meikkitaiteilija ja kampaaja, joka teki 1960-luvun keskivaiheilta 1980-luvun puoleenväliin ulottuneen näyttävän kansainvälisen uran. Hänen työnantajiaan olivat L’Oréal, Revlon ja Lancôme ja asiakkaitaan muiden muassa Elizabeth Taylor, Natalie Wood, Zsa Zsa Gábor ja Juliette Gréco. Alun perin Helin työskenteli balettitanssijana Suomen Kansallisoopperassa. ==Elämä ja ura== Helsingin Kruununhaassa varttunut Risto Helin pääsi 12-vuotiaana oopperan balettikouluun ja sai 16-vuotiaana stipendin opintoihin Lontoon Royal Ballet Schooliin. Hän pääsi tanssijaksi Suomen Kansallisoopperan balettiin, mutta kiinnostui oopperan naamioijien Aarne Kuokkasen ja Pentti Taivaisen työskentelystä. Helin hakeutui myös oppilaaksi Terttu M. Laakson kampaamoon ja perusti oman kampaamon Helsinkiin jo ennen varusmiespalvelukseen menoaan. Armeijan jälkeen Helin lähti ulkomaille ja työskenteli muun muassa Lontoossa Vidal Sassoonilla ja Pariisissa L’Oréalilla. Vuonna 1967 hän lähti Meksikoon, jossa hänestä tuli seurapiirien suosikkikampaaja. Kanadan Quebecissä hän johti 23 kampaamon ketjua. Helin työskenteli myös Hollywoodissa ja Japanissa. Ohjelma Yle Areenassa, katsottavissa 12/2020 saakka 1980-luvun keskivaiheilla Helin palasi Helsinkiin, perusti Töölön Eteläiselle Hesperiankadulle oman salonkinsa ja peri Elsa Arennolta Miss Suomi -kilpailujen vakiokampaajan työt. Helsingissä hänen asiakkaisiinsa kuuluivat Eeva Ahtisaari ja Hannele Lauri. Helin myi liikkeensä vuonna 2014 tarkoituksenaan jäädä eläkkeelle, mutta palasi pian samaan työhön toisessa töölöläiskampaamossa. Hän kuoli 74-vuotiaana joulukuussa 2018 usean aivoinfarktin seurauksena. Helin toimi puheenjohtajana Haute Coiffure Françaisen Suomen osastossa, jonka Pariisissa vuonna 1995 järjestämästä Suomorsiamet-hiusnäytöksestä tuli suuri menestys. Toimittaja Tuula Nieminen julkaisi vuonna 2022 Helinin elämästä kertovan kirjan Saksitanssi. Hänestä on tehty myös dokumenttielokuva Risto Helin – Kauneuden vuosikymmenet, joka on katsottavissa YouTubessa. ==Lähteet== ==Kirjallisuutta== *Nieminen, Tuula: Saksitanssi: Risto Helinin ihmeellinen elämä. WSOY 2022. ISBN 9789520433000. Luokka:Suomalaiset kampaajat Luokka:Vuonna 1944 syntyneet Luokka:Vuonna 2018 kuolleet
Malin Baryard

Malin Birgitta Baryard-Johansson (s. 10. huhtikuuta 1975 Norrköping) on ruotsalainen esteratsastaja. Baryard on saavuttanut esteratsastuksen joukkuekilpailusta olympiahopeaa Ateenassa vuonna 2004, MM-joukkuehopeaa Jerezissä vuonna 2002 ja EM-joukkuehopeaa Arnhemissä vuonna 2001. Yksi hänen kuuluisimmista hevosistaan on H&M; Butterfly Flip, kutsumanimeltään Flippan. Luokka:Ruotsalaiset esteratsastajat Luokka:Ruotsalaiset olympiamitalistit Luokka:Vuonna 1975 syntyneet Luokka:Elävät henkilöt
Itäisen Välimeren räjähdys

Itäisen Välimeren räjähdys on Kreikan ja Libyan välisellä itäisellä Välimeren alueella paikassa 34°P 21°I 6. kesäkuuta 2002 tapahtunut räjähdys, jonka voimaksi arvioidaan 26 kilotonnia. Räjähdys vastasi voimakkuudeltaan kaksinkertaista Hiroshiman pommin tehoa. Räjähdyksen aiheuttajaksi arvioidaan noin yhdeksän metrin läpimittaista pientä asteroidia. Asutulla alueella räjähdys olisi ollut tuhoisa. ==Aiheesta muualla== *Speech by Gen. Simon Worden: "Military Perspectives on the Near-Earth Object (NEO) Threat" *Eastern Mediterranean event *Near-Earth objects pose threat Luokka:Meteoriitit Luokka:Vuoden 2002 luonnonmullistukset Luokka:Kosmiset törmäykset Luokka:Välimeren historia
Riyu Kosaka

Riyu Kosaka (, s. 17. tammikuuta 1985 Kanagawan prefektuuri) on japanilainen j-pop laulaja. Hän on Konamin tuottaja Be For U-popyhtyeessä. == Diskografia == * True... (2001) * Yamato nadeshiko (大和撫子魂) (2006) * Danzai no hana (断罪の花) (2007) * Dober Man (2007) * Platinum Smile (2007) * Kokoro no ato (ココロの跡) (2007) == Albumit == * Begin (2004) * Every Struggle (2008) == Aiheesta muualla == *Riyu Kosakan viralliset kotisivut Luokka:Japanilaiset laulajat Luokka:Vuonna 1985 syntyneet Luokka:Elävät henkilöt